«Real» himoyachisi Danilo «Manchester Siti» a’zosiga aylandi. 26 yoshli futbolchi inglizlar klubi bilan 5 yillik shartnomaga imzo chekkan. Ushbu futbolchi transferi «Manchester Siti»ga 30 million yevroga aylanishi, yana 5 million yevro bonus sifatida to‘lanishi aytilgan. Bundan avvalroq «Manchester Siti»ni Aleksandar Kolarov tark etib, «Roma» safiga borib qo‘shilgani xabar qilingandi. Yozgi transferlar vaqtida «shaharliklar» jamoasi «Tottenhem»dan Kayl Uokerni sotib olgandi, shuningdek, «Monako»dan Benjamen Mendini transfer qilish bo‘yicha harakatlar davom etmoqda.